Et stort indtag af alkohol kan forårsage midlertidig impotens eller gøre eksisterende erektionsproblemer værre. Det er der nogle grunde til - En af dem er, at alkohol sløver sanserne og gør os mindre følsomme, hvilket betyder, at nervesignalerne om seksuel ophidselse ikke virker så godt. En anden grund er, at alkoholindtag øger blodtrykket, hvilket indsnævrer blodårerne – herunder dem ved roden af din penis.
Den bedste måde at undgå erektionsproblemer, som følge af alkohol er, at begrænse hvor meget du drikker.
Der findes urter og homøopatiske midler, som angiveligt skulle være virksomme mod impotens, men det videnskabelige bevis for at det virker, er spinkelt.
Nogle naturlige eller alternative midler mod impotens kan have alvorlige bivirkninger, og da de typisk ikke er på recept, er du ikke forpligtet til at gennemgå et sundhedstjek, inden du tager dem. Så i visse tilfælde kan urtebaserede behandlinger af impotens være direkte farligt.
Af samme årsag er det en god ide at konsultere en læge, før du tager noget, som helst mod rejsningsproblemer, uagtet om det er receptpligtigt, håndkøb eller andet.